אדי ג'יימס

אדוארד "אדי" טיבריוס ג'יימס (באנגלית: Edward "Eddie" Tiberius James; נולד ב-4 באוגוסט 1961) הוא רוצח ועבריין מין אמריקאי אשר הורשע ברצח ילדה בת שמונה וסבתה בספטמבר 1993<ref>[http://www.dc.state.fl.us/offenderSearch/detail.aspx?Page=Detail&DCNumber=969121&TypeSearch=AI התיק הפלילי של אדוארד ג'יימס], אתר שירות בתי הסוהר של מדינת פלורידה; [https://web.archive.org/web/20220128010248/http://www.dc.state.fl.us/offenderSearch/detail.aspx?Page=Detail&DCNumber=969121&TypeSearch=AI אורכב] מהמקור ב-17 בדצמבר 2021.</ref>, ונידון למוות. נתפס הודות לפרסום תמונתו בתוכנית הטלוויזיה .

== ביוגרפיה ==
ג'יימס נולד בבריסטול, פנסילבניה, ב-4 באוגוסט 1961<ref>ואלש, 1998; עמוד 4.</ref>. עד גיל עשר האמין ששם משפחתו הוא "מאטלק", אז גילה שהאדם אשר גידל אותו הוא למעשה אביו החורג. בגיל אחד עשרה פגש לראשונה את אביו הביולוגי, יועץ לענייני סמים אשר באופן אירוני דחף את בנו להתחיל להשתמש בהם, ועבר לגור עמו<ref>ואלש, 1998; עמודים 4–5.</ref>. בנעוריו שב לגור אצל אמו ב, פלורידה. בתקופה זו העביר את מרבית זמנו בהשתתפות בתגרות אלימות או בשימוש בסמים, והחל לסבול מהתקפי שכחה. אמו חיפשה עבורו ייעוץ ועזרה מגורמי הרווחה, אולם מזגו האגרסיבי והתנהגותו האלימה רק החמירו<ref>ואלש, 1998; עמודים 5–6.</ref>.

לאחר שנשר מבית הספר בכיתה י"א התגייס לצבא כשהוא בן שבע עשרה בלבד. הוצב לשרת בגרמניה אך שוחרר במהרה בשל בעיות התאמה<ref>ואלש, 1998; עמוד 6.</ref>. כשחזר לקסלברי הכיר את טים דיק אשר קיבל אותו בברכה לחוג משפחתו הרחב. ב-1993 שכר חדר מגורים מאמו של דיק, בטי<ref>ואלש, 1998; עמוד 7.</ref><ref>אדוארד ג'יימס נגד מדינת פלורידה, עמוד 3.</ref>.

== הרציחות ==
ג'יימס מבילוי לביתם של בני משפחת דיק ב-20 בספטמבר 1993 שם מצא את ארבעת נכדיה של בטי ישנים בסלון<ref>אדוארד ג'יימס נגד מדינת פלורידה, עמודים 4–5.</ref>. הוא תפס את טוני ניונר בת השמונה מצווארה וחנק אותה, לקח אותה לחדר השינה בקומה השנייה שם אנס אותה, והחביא את גופתה בין מיטתו לבין הקיר<ref name=":0">אדוארד ג'יימס נגד מדינת פלורידה, עמוד 5.</ref>.

משם המשיך לחדרה של בטי, הכה אותה בראשה עם פמוט ודקר את גופה פעמים רבות. צרחותיה העירו את ונדי בת התשע, אחותה של טוני, אשר עלתה אל חדר השינה<ref>"[https://www.orlandosentinel.com/news/os-xpm-1993-10-07-9310070359-story.html הפושע המבוקש אדי ג'יימס נכלא בקליפורניה]", אורלנדו סנטינל, מרי ברוקס, 7 באוקטובר 1993; [https://archive.today/20220128011735/https://www.orlandosentinel.com/news/os-xpm-1993-10-07-9310070359-story.html אורכב] מהמקור ב-28 בינואר 2022.</ref>. לאחר שקשר אותה במקלחת<ref name=":0" /> הלך למטבח בכדי להביא סכין קצבים, בה השתמש על מנת לדקור את בטי שוב בגבה. לבסוף התקלח וגנב מספר תכשיטים, בטרם נמלט מהמקום ברכבה של בטי<ref name=":0" />.

== מעצר ומשפט ==
תוכנית הטלוויזיה פרסמה את זהותו של ג'יימס ב-28 בספטמבר 1993, דבר שהוביל לקבלתן המיידית של מאות שיחות טלפון והודעות. מספר אנשים העידו כי נסע מערבה, וב-6 באוקטובר התקבל דיווח מידי עובר אורח אשר זיהה אותו בלשכת האבטלה בבייקרספילד, קליפורניה, אשר הוביל ללכידתו הסופית. לאחר שנעצר מסר שתי הודאות שהוקלטו<ref>אדוארד ג'יימס נגד מדינת פלורידה, עמוד 6.</ref>.

ג'יימס הודה באשמה ב-5 באפריל 1995, בגין שני סעיפי רצח מדרגה ראשונה, התעללות בילדים, ניסיון לביצוע מעשה מגונה, ניסיון לחטיפה, גניבה וגניבת רכב<ref>אדוארד ג'יימס נגד מדינת פלורידה, עמוד 1.</ref>. ב-18 באוגוסט אותה שנה נידון למוות בגין הרצח של טוני ניונר ובטי דיק, וכן נשפט ל-15 שנים בכלא עד מאסר עולם בגין האישומים האחרים<ref>אדוארד ג'יימס נגד מדינת פלורידה, עמוד 2.</ref>. כיום הוא כלוא בבית הסוהר המאוחד של פלורידה ברייפורד.

== לקריאה נוספת ==
{|
!עברית
!English
|-
|
| dir="ltr" |Walsh, John; Lerman, Philip; No Mercy; Pocket Books, 1998 ()
|}

== קישורים חיצוניים ==
* [http://www.law.fsu.edu/library/flsupct/86834/86834ini.pdf אדוארד ג'יימס נגד מדינת פלורידה]; [https://web.archive.org/web/20060914050217/http://www.law.fsu.edu/library/flsupct/86834/86834ini.pdf אורכב] מהמקור ב-14 בספטמבר 2006.

== הערות שוליים ==

קטגוריה:מורשעים ברצח בארצות הברית
קטגוריה:מורשעים בעבירות מין בארצות הברית
קטגוריה:אמריקאים שנולדו ב-1961